Document ID: 31995D0300

KOMMISSIONENS BESLUTNING af 26. juli 1995 om ændring af beslutning 94/887/EF om undtagelse af visse dele af Spaniens område fra forbud på grund af afrikansk svinepest og om ophævelse af Rådets beslutning 89/21/EØF (Tekst af betydning for EØS) (95/300/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 64/432/EØF af 26. juni 1964 om sundhedsmæssige problemer ved handel inden for Fællesskabet med kvæg og svin (1), senest ændret ved akten vedrørende Østrigs, Finlands og Sveriges tiltrædelse, særlig artikel 9a,
under henvisning til Rådets direktiv 72/461/EØF af 12. december 1972 om sundhedsmæssige problemer vedrørende handelen inden for Fællesskabet med fersk kød (2), senest ændret ved akten vedrørende Østrigs, Sveriges og Finlands tiltrædelse, særlig artikel 8a,
under henvisning til Rådets direktiv 80/215/EØF af 22. januar 1980 om sundhedsmæssige problemer i forbindelse med handel med kødprodukter inden for Fællesskabet (3), senest ændret ved direktiv 91/687/EØF (4), særlig artikel 7a, og
ud fra følgende betragtninger:
I henhold til artikel 9a, stk. 1, i direktiv 64/432/EØF, artikel 8a, stk. 1, i direktiv 72/461/EØF og artikel 7a, stk. 1, i direktiv 80/215/EØF kan en eller flere dele af en medlemsstat, på hvis område der inden for de sidste tolv måneder er konstateret afrikansk svinepest, undtages fra forbuddet mod at sende levende svin, fersk svinekød og visse kødprodukter til de øvrige medlemsstaters område;
i 1994 var det som følge af en forbedret sundhedssituation muligt at vedtage Kommissionens beslutning 94/887/EF (5); ved beslutningen blev der oprettet et sygdomsfrit område, et overvågningsområde og et angrebet område;
der bør tages hensyn til de beskyttelsesforanstaltninger, som er truffet af de spanske myndigheder for at forhindre smitte eller fornyet smitte af svinebesætninger, og til kontrollen med flytninger af svin og svinekød; de foranstaltninger, der er iværksat af de spanske myndigheder, bør også anerkendes;
formålet med det udryddelsesprogram, der blev godkendt ved Kommissionens beslutning 94/879/EF af 21. december 1994 om godkendelse af Spaniens program for udryddelse og overvågning af afrikansk svinepest for 1995 og om fastsættelse af EF's tilskud (6), er at udrydde afrikansk svinepest fra de resterende angrebne områder i Spanien;
som følge af den forbedrede sundhedssituation i bestemte dele af den autonome region Andalusien kan nogle områder af denne region nu føjes til listen over områder, der er fri for afrikanske svinepest, og områder, der betragtes som angrebne, kan anerkendes som overvågningsområder;
Den Stående Veterinærkomité har afgivet positiv udtalelse -
VEDTAGET FØLGENDE BESLUTNING:
Artikel 1
I beslutning 94/887/EF foretages følgende ændringer:
1) I artikel 1, stk. 2, artikel 2, stk. 2, og artikel 3, stk. 2, tilføjes »ændret ved beslutning 95/300/EF« i den angivelse, der skal anføres i sundhedscertifikatet.
2) I artikel 3, stk. 1, indsættes »og III« efter »bilag I«.
3) I artikel 4, stk. 2, litra d), stk. 3, litra d), og stk. 4, litra b), ændres »fire« til »fem«.
4) I artikel 7 foretages følgende ændringer:
a) I stk. 2, litra c), udgår »enten i byen Guijuelo i provinsen Salamanca eller i byen Mérida i provinsen Badajoz«.
b) Stk. 3, affattes således:
»3. De myndigheder, der attesterer det i stk. 2, litra c), nævnte sundhedscertifikat, underretter embedsdyrlægen ved det udpegede slagteri og den centrale dyresundhedstjeneste i den autonome region, hor det pågældende slagteri er beliggende, om dato og klokkeslet for forsendelsens forventede ankomst til slagteriet.«
5) Artikel 8 affattes således:
»Artikel 8
Kød af svin slagtet i det i bilag III anførte område skal være forsynet med et sundhedsmærke som fastsat i bilaget til direktiv 72/461/EØF.«
6) Artikel 9 affattes således:
»Artikel 9
Spanien skal til medlemsstaterne og Kommissionen:
a) oplyse navn og adresse på de slagterier, der er udpeget til at modtage de slagtesvin, som er omhandlet i artikel 7, stk. 2
b) aflægge en månedlig rapport med oplysninger om slagtesvin som omhandlet i litra a) med hensyn til:
- antallet af svin, der er slagtet på de udpegede slagterier
- identifikationssystemet for og kontrollen med flytning af slagtesvin
- resultaterne af de foretagne undersøgelser til påvisning af antistoffer mod afrikansk svinepestvirus.«
7) Bilag I, II og III affattes som anført i bilaget til nærværende beslutning.
Artikel 2
Medlemsstaterne ændrer de foranstaltninger, som de anvender på samhandelen, for at bringe dem i overensstemmelse med denne beslutning. De underretter straks Kommissionen herom.
Artikel 3
Denne beslutning er rettet til medlemsstaterne.
Udfærdiget i Bruxelles, den 26. juli 1995.

Labels: 17
0
3
6
18